

|  |
| --- |
| Khmer | ភាសាខ្មែរការឆ្លើយតបចំពោះការប្រើប្រាស់គ្រឿងញៀនអូភីអយ (Opioid) ហួសកម្រិតកំណត់អនុវត្តតាមជំហានទាំងនេះសម្រាប់ការបាញ់តាមច្រមុះនូវថ្នាំ Nyxoid (naloxone)  |

#### **ជំហានទី 1 អំពីសុវត្ថិភាព**

ពិនិត្យបុគ្គលនិងកន្លែងសម្រាប់អ្វីមួយដែលមិនមានសុវត្ថិភាព។

#### ជំហាន​ទី 2 ការរកមើល​សញ្ញា​នានាដែល​ថា​វា​ជា​ការប្រើគ្រឿងញៀនអូភីអយ ហួសកម្រិតកំណត់។

* តើបុគ្គលនោះមិនឆ្លើយតបឬ?
* តើប្រស្រីភ្នែកជាប់គាំងឬ?
* តើបុគ្គលនោះដកដង្ហើមមិនធម្មតា - ដកដង្ហើមរាក់ៗយឺតៗ ឬស្រមុកឬ?
* តើ​ស្បែក​របស់​គាត់​ស្លេកស្លាំងឬ​ត្រជាក់ បបូរមាត់ឬ​ចុង​ម្រាមដៃ​របស់គាត់មាន​ពណ៌​ខៀវ ឬ​ប្រផេះ​ឬទេ?

#### ជំហានទី 3 ហៅទូរសព្ទទៅលេខសូន្យបីដង (000)

ពន្យល់ថាអ្នកគិតថាវាជាការប្រើថ្នាំហួសកម្រិតកំណត់

#### ជំហានទី 4 ដាក់បុគ្គលនោះឱ្យដេកផ្ងារ

ដាក់ឱ្យគាត់ដេកផ្ងារ​ហើយ​ពិនិត្យ​មើល​ថាច្រមុះ​ស្រឡះ​។

#### ជំហានទី 5 កាន់ដបថ្នាំ Nyxoid ដោយឱ្យចំពុះបែរឡើងលើ

ត្រូវចាំថាថ្នាំ Nyxoid មានតែ 1 ដូសប៉ុណ្ណោះ។

#### ជំហានទី 6 របៀបដាក់ថ្នាំ Naloxone ចូលទៅក្នុងច្រមុះ

* បញ្ចូលចំពុះសម្រាប់បាញ់ថ្នាំ Nyxoid ទៅក្នុងរន្ធច្រមុះ។
* ចុចសង្កត់រហូតទាល់តែវាឮឃ្លិក ដើម្បីផ្តល់ដូសនោះ។

#### ជំហានទី 7 ពិនិត្យមើលថាគាត់កំពុងដកដង្ហើម

ប្រសិនបើគាត់មិនដកដង្ហើម សូមប្រើការដកដង្ហើមសង្គ្រោះ បើអ្នកដឹងពីរបៀបធ្វើ - ផ្ដល់ 2 ដង្ហើម។

#### ជំហានទី 8 ការរើបឡើងវិញ

* ដាក់បុគ្គលនោះក្នុងឥរិយាបទរើបឡើងវិញ ប្រសិនបើអ្នកដឹងពីរបៀបធ្វើ។
* នៅជាមួយបុគ្គលនោះរហូតទាល់តែរថយន្តសង្គ្រោះបន្ទាន់មកដល់។

#### ជំហានទី 9 ផ្ដល់ថ្នាំ Nyxoid មួយដូសឡើងវិញទៀត បើត្រូវការ

* ប្រសិនបើគ្មានការឆ្លើយតបទេ សូមផ្តល់ដូសថ្នាំ Nyxoid លើកទី 2 នៅក្នុងរន្ធច្រមុះម្ខាងទៀត។
* បើមាន សូមផ្ដល់ថ្នាំមួយដូសទៀតរៀងរាល់ 2 ទៅ 3 នាទីម្តង រហូតទាល់តែបុគ្គលនោះរើបឡើងវិញ ឬរថយន្តសង្គ្រោះបន្ទាន់មកដល់។

ប្រើថ្នាំំ naloxone ដើម្បីបន្សាបការប្រើប្រាស់គ្រឿងញៀនអូភីអយហួសកម្រិតកំណត់ (ឧ. គ្រឿងញៀនហេរ៉ូអ៊ីន, ម័រហ្វីន, មេតាដូន, អុកស៊ីកូដូន, គ្រឿងញៀនអូភីអយប្រើតាមវេជ្ជបញ្ជា, ហ្វេនតានីល)។ វាត្រូវការពេល 2-5 នាទីមុននឹងចាប់ផ្តើមដំណើរការ ហើយមានប្រសិទ្ធភាពប្រមាណ 30-90 នាទី។

|  |
| --- |
| ដើម្បីទទួលបានឯកសារនេះក្នុងទម្រង់ផ្សេងទៀត សូមអ៊ីមែលទៅ <aod.enquiries@health.vic.gov.au>បានផលិតឡើងវិញដោយមានការអនុញ្ញាត NSW Health © 2023។ផ្តល់សិទ្ឋិអនុញ្ញាត និងបោះពុម្ពផ្សាយដោយរដ្ឋាភិបាលរដ្ឋវិចថូរៀ 1 Treasury Place, Melbourne។©រដ្ឋវិចថូរៀ ប្រទេសអូស្ត្រាលី ក្រសួងសុខាភិបាល ខែវិច្ឆិកា ឆ្នាំ 2023។ISBN 978-1-76131-462-9 (ទម្រង់ pdf/online/MS word)។ អាចរកបាននៅ <www.health.vic.gov.au/aod-treatment-services/victorias-take-home-naloxone-program> |